شەفەق نیوز/ سەرچەوەیگ حکومەتی، ئمڕوو یەکشەممە، خەوەردا و ئامادەکردن لیست ناو قوربانیەیل ناڕەزایەتیەگان تەشرین یەکەم ٢٠١٩ ، وئاماژەدا لە بڕیاریگ حکومەتی خاوەن ٦٠٠ شەهید خەڵاتکریه‌ن.سەرچەوەگە ئەرا ئاژانس شەفەق نیوز وت: دەسەیگ تایبەت وە قوربانیەیل خۆپیشاندەرەیل وەسەرپەرشتی هیشام داوود راوێژکار سەرۆک وەزیران، تەواو لیستەیل کرد وەناو ئەو شەهیدەیلە ک لە خۆپیشاندانەگەی تەشرین یەکەم ٢٠١٩ كوشیان. سەرچەوەگە دیاری کرد؛ ک دەسەیگ لیستەگان دەێدە دەس سەرۆکایەتی ئەنجومەن وەزیران، ئەرا بڕیار دەرکردن وفەرمان داین ئەرا وەزارەت دارایی وە تەرخان کردن پویل و خەڵاتکردن خیزانەیل ئەو قوربانیەیلە ک لە خۆپیشاندانەگان کەفتن.سەرچەوەگە ئاماژەدا: ک ٦٠٠ خیزان شەهید لەلایەن حکومەت خەڵات کریەن.موستەفا کازمی سەرۆک وەزیران، لە سەرەتای مانگ گوزەیشتە، چەویکەفتە ژمارەیگ لە خاوەن کوشیایەیل خۆپیشاندانەگان دژوە چین سیاسی حکومڕان، و پەیمان دا وە سزاداین ئەوەگ دەسی هاناو کوشتن خۆپیشاندەرەیل.کازمی ئاماژەدا وە دروسکردن تیمیگ سەروەخوە ئەرا مینەکردن راسیەگان وەگورەی رینما وەزارەتیەگە ک ئەنجومەن نوێنەران واژوی کردگە، لەباوەت گشت رووداوەگان عراق لە تەشرین یەکەم ٢٠١٩ ، و هەرچەگ کار توندوتیژی وەگەردی بوی، ک بویە هووکار کوشتن و زەخمداری عراقیە ناڕازیه‌گان وهێزە ئەمنیەگان.هەمیش دیاری کرد ک ئی لێکۆڵینەوەیلە دەسکردە داناین لیست وردیگ ئەرا شەهیدەگان، ویەکیگ تر ئەرا زەخمداریەل، ئەرا ئەوەگ بکەفنە وەر چەودیری دەوڵەت، و قەرەبوو کردن خیزانەیلیان.
